b'\n_START_ARTICLE_\nAlbertas Laurinavi\xc4\x8dius\n_START_PARAGRAPH_\nAlbertas Laurinavi\xc4\x8dius (g. 1941 m. liepos 19 d. Reivy\xc4\x8diuose, Ma\xc5\xbeeiki\xc5\xb3 vals\xc4\x8dius) \xe2\x80\x93 Lietuvos fizikas, habilituotas fizini\xc5\xb3 moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1965 m. baig\xc4\x97 Vilniaus universitet\xc4\x85. 1986 m. fizikos ir matematikos moksl\xc5\xb3 daktaras._NEWLINE_1966\xe2\x80\x931971 m. dirbo Vilniaus universiteto Radiofizikos katedroje. Nuo 1971 m. dirba Puslaidininki\xc5\xb3 fizikos institute, 1980\xe2\x80\x931988 m. Kietojo k\xc5\xabno plazmos laboratorijos ved\xc4\x97jas, nuo 1985 m. vyriausiasis mokslo darbuotojas. 1991\xe2\x80\x932000 m. d\xc4\x97st\xc4\x97 Kauno technologijos universitete, nuo 1998 m. profesorius._NEWLINE_1996\xe2\x80\x932004 m. Tarptautinio elektrotechnikos ir elektronikos in\xc5\xbeinieri\xc5\xb3 instituto (IEEE) narys.\n_START_SECTION_\nMokslin\xc4\x97 veikla\n_START_PARAGRAPH_\nSvarbiausia tyrim\xc5\xb3 sritis: milimetrinio ilgio elektromagnetini\xc5\xb3 bang\xc5\xb3 s\xc4\x85veika su dielektrikais, puslaidininkiais, auk\xc5\xa1tatemperat\xc5\xabriais superlaidininkais. Remdamasis tyrim\xc5\xb3 rezultatais suk\xc5\xabr\xc4\x97 automatizuot\xc4\x85j\xc4\xaf puslaidininkini\xc5\xb3 med\xc5\xbeiag\xc5\xb3 kokyb\xc4\x97s matuokl\xc4\xaf. Daugiau kaip 150 mokslini\xc5\xb3 straipsni\xc5\xb3 ir 10 i\xc5\xa1radim\xc5\xb3 autorius.'